
REFERAT

privind înscrierea în cartea funciară a străzilor Victor Hugo, 

Aluniş,  Pavlov Ivan Petrovici,  Ardealul şi Ioan Slavici  
Se propune spre analiză Comisiilor din cadrul Consiliului Local al Municipiului Timişoara  materialul întocmit de Serviciul Banca de Date Urbană în baza cererii depuse de către R.A.T.T cu nr.RE2010-886/12.02.2010, prin care solicită înscrierea în cartea funciară a străzilor Victor Hugo, Aluniş,  Pavlov Ivan Petrovici. Ardealul şi str.Ioan Slavici. Menţionăm că în prezent  aceste străzi nu sunt înscrise în nici o carte funciară.

RATTimişoara are de realizat obiectivul de investiţii care priveşte reabilitarea liniilor de tramvai precum şi modernizarea tramelor stradale ale străzilor mai sus menţionate.Se vor executa lucrări privind infrastructura şi suprastructura liniilor de tramvai, înlocuirea reţeleor subterane, refacerea drumului şi a trotuarelor.Pentru accesarea fundurilor structurale în vederea realizării acestor investiţii şi apoi obţinerea autorizaţiilor de construire, este necesară rezolvarea situaţiei juridice a  străzilor aflate în obiectiv.

Menţionăm că s-a obţinut aviz favorabil cu nr.RU2009-1129/12.11.2009 de la Comisia de Circulaţie întrunită în data de 12.11.2009, pentru menţinerea contururilor de pe străzile Victor Hugo, str. Aluniş, str.I.P..Pavlov, str.Ardealul şi str.Ioan Slavici  cu menţiunea că planurile de situaţie depuse respectă avizele comisiei de circulaţie emise în 04.06.2009.

Vă aducem la cunoştinţă că  documentaţia  care stă la baza întocmirii acestui referat prezintă şi situaţia străzii Polonă care nu face obiectul acestei hotărâri şi care urmează să fie înscrisă în cartea funciară prin HCL nr.34/23.02.2010 în proprietatea municipiului Timişoara-domeniul public, anexa nr.1la HCL 34/2010.


Din considerentele mai sus prezentate vă supunem spre analiză şi aprobare înscrierea străzilor Victor Hugo, str.Aluniş, str.Pavlov Ivan Petrovici(compusă din 2 tronsoane), str.Ardealul şi str.Ioan Slavici  în cărţi funciare aferente fiecărui tronson aşa cum s-a propus în proiectul nr.906/2006, întocmit de firma Black Ligh, proiect care va face parte integrantă din hotărâre,  în care s-a prezentat fiecare stradă care urmează a se întabula, astfel:

1. Strada Victor Hugo în suprafaţă de 19622 mp, se va înscrie într-o carte funciară nouă, terenul fiind  proprietatea municipiului Timişoara, iar în noua CF se va nota “str.Ioan  Slavici, în suprafaţă de 19622 mp proprietatea municipiului Timişoara”;

2. Strada Aluniş  în suprafaţă de 14220 mp, se va înscrie într-o carte funciară nouă, terenul fiind  proprietatea municipiului Timişoara iar în noua CF se va nota “str.Aluniş în suprafaţă de 114220 mp proprietatea municipiului Timişoara”;
3.  Strada Pavlov Ivan Petrovici(de la str. Aluniş până după str.Dimineţii) suprafaţă de 4832 mp, se va înscrie într-o carte funciară nouă, terenul fiind  proprietatea municipiului Timişoara iar în noua CF se va nota “str.Pavlov Ivan Petrovici în suprafaţă de 4832 mp proprietatea municipiului Timişoara”;
4. Strada Pavlov Ivan Petrovici( de la str.Aluniş până la str.Gavril Musicescu) în suprafaţă de 4383 mp, se va înscrie într-o carte funciară nouă, terenul fiind  proprietatea municipiului Timişoara iar în noua CF se va nota “str. Pavlov Ivan Petrovici., în suprafaţă de 4833 mp proprietatea municipiului Timişoara”;
5. Strada Ardealul  în suprafaţă de 46461 mp, se va înscrie într-o carte funciară nouă, terenul fiind  proprietatea municipiului Timişoara iar în noua CF se va nota “str. Ardealul., în suprafaţă de 46461 mp proprietatea municipiului Timişoara”;
6. Strada Ioan Slavici în suprafaţă de 22893 mp, se va înscrie într-o carte funciară nouă, terenul fiind  proprietatea municipiului Timişoara iar în noua CF se va nota “str. Ioan Slavici., în suprafaţă de 22893 mp proprietatea municipiului Timişoara”.


După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia cadastrală pentru înscrierea acestor străzi în cărţi funciare noi, aferente fiecărei străzi.

